Document ID: /roh_data/filtered/fineweb-2-filterrobots_roh.jsonl.gz/31660

Allegra e bainvegni sin nossa pagina d’internet
L’URB, fundada l’on 1991 è ina uniun affiliada a la Lia Rumantscha che represchenta la Svizra rumantscha en la diaspora. Nus vulain gidar a commembers e a nossas uniuns, chors e gruppas libras a mantegnair lingua e cultura era ordaifer il chantun Grischun. Ina finamira impurtanta è era da sustegnair e unir rumantschs da tut ils idioms cun organisar periodicamain inscunters interrumantschs.
A caschun dalla radunonza annuala ils 7 d'avrel 2018 han Jon Carl Tall ed Erica Vonmoos abdicau dalla suprastonza. Els han priu cumiau cun in cauld engraziament ed in grond applaus dalla radunonza per lur engaschi e merets enviers la Rumantschia dalla bassa.
La radunonza ha silsuenter elegiu Roman Pfister sco niev president e Nino Enderlin sco niev commember dalla suprastonza URB. Quella secumpona ussa sco suonda: Roman Pfister, President, Ciril Berther, Gaudenz Caveng, Curdin Toutsch e Nino Enderlin sco commembers. A caschun dalla proxima sesida vegn la suprastonza a seconstituir per das differentas incumpensas. Nus vegnin ad informar leusura.
Cordials salids e bien engraziament per vossa confidonza e vies sustegn
Roman Pfister, president URB